**DISPOZIŢIA**

**nr. 1086 din 27 noiembrie 202****3**

**privind aprobarea scoaterii din funcțiune a unui a unui activ fix corporal precum și a scoaterii din uz a unor bunuri materiale de natura obiectelor de inventar, aflate în gestiunea Liceului Special pentru Deficienți de Vedere Cluj-Napoca**

Preşedintele Consiliului Judeţean Cluj,

Analizând Referatul nr. 45837/2023, privind aprobarea scoaterii din funcțiune a unui activ fix corporal precum și a scoaterii din uz a unor bunuri materiale de natura obiectelor de inventar, aflate în gestiunea Liceului Special pentru Deficienți de Vedere Cluj-Napoca, întocmit de Direcția Generală Buget-Finanțe, Resurse Umane, Serviciul Buget Local, Venituri.

Luând în considerare raportul Comisiei de verificare a solicitărilor de scoatere din funcțiune a activelor fixe și scoatere din uz a materialelor de natura obiectelor de inventar, din inventarul instituțiilor publice aflate în subordinea/sub autoritatea Consiliului Județean Cluj, constituită conform Dispoziției nr. 469 din 28 octombrie 2022, a Președintelui Consiliului Județean Cluj;

În conformitate cu prevederile:

* art. 191 alin. (1) lit. c), alin (4) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 23 din Legea privind finanțele publice locale nr. 273/2006, cu modificările și completările ulterioare;
* art. 7 și art. 13 din Legea contabilităţii nr. 82/1991, republicată, cu modificările şi completările ulterioare;
* art. 3-8 din Legea privind amortizarea capitalului imobilizat în active corporale şi necorporale nr. 15/1994, republicată, cu modificările şi completările ulterioare;
* art. 22 alin. (1) din Ordonanţa Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, cu modificările şi completările ulterioare;
* pct. 21 și 22 din Hotărârea Guvernului nr. 909/1997 pentru aprobarea Normelor metodologice de aplicare a Legii nr. 15/1994, privind amortizarea capitalului imobilizat în active corporale şi necorporale, modificată şi completată prin Ordonanţa Guvernului nr. 54/1997, cu modificările şi completările ulterioare;
* Hotărârii Guvernului nr. 2139/2004 pentru aprobarea Catalogului privind clasificarea şi duratele normale de funcţionare a mijloacelor fixe, cu modificările şi completările ulterioare;
* Ordinului Ministrului Economiei și Finanţelor nr. 3471/2008 pentru aprobarea Normelor metodologice privind reevaluarea şi amortizarea activelor fixe corporale aflate în patrimoniul instituţiilor publice, cu modificările şi completările ulterioare;
* Ordinului Ministrului Finanţelor Publice nr. 2861/2009 pentru aprobarea Normelor privind organizarea şi efectuarea inventarierii elementelor de natura activelor, datoriilor şi capitalurilor proprii;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**D I S P U N E:**

**Art. 1. (1)** Se aprobă scoaterea din funcțiune a unui activ fix corporal, aflat în gestiunea Liceului Special pentru Deficienți de Vedere Cluj-Napoca, cuprins în **anexa** **nr. 1.**

 **(2)** Se aprobă scoaterea din uz a materialelor de natura obiectelor de inventar, aflate în gestiunea Liceului Special pentru Deficienți de Vedere Cluj-Napoca, cuprinse în **anexa nr. 2 .**

**Art. 2.** Anexele nr. 1 și 2 fac parte integrantă din prezenta dispoziţie.

**Art. 3** Cu ducerea la îndeplinire şi punerea în aplicare a prezentei dispoziţii se încredinţează Liceul Special pentru Deficienți de Vedere Cluj-Napoca.

**Art. 4.** Prezenta dispoziţie se comunică prin poșta electronică, Direcţiei Generale Buget-Finanţe, Resurse Umane, Liceului Special pentru Deficienți de Vedere Cluj-Napoca, precum şi Prefectului Judeţului Cluj.

Contrasemnează:

**PREȘEDINTE SECRETAR GENERAL AL JUDEȚULUI CLUJ**

 Alin Tișe Simona Gaci